રોજની એક કરોડ રૂપિયાની ધીકતી કમાણી કરતાં આ કોલ સેન્ટરના માસ્ટર માઇન્ડ સાગર ઉર્ફે શેગીઠક્કરની વાત કરીએ તો તેનો જન્મ મુંબઇની વસઇમાં થયો. ધોરણ 6 સુધી મુંબઇની સ્કૂલમાં અભ્યાસ કર્યા પછી સાગર તેના પરિવાર સાથે અમદાવાદ રહેવા આવી ગયાે. વેજલપુર વિસ્તારમાં આવેલા શ્રીનંદેશ્વર એપાર્ટમેન્ટના એક રૂમ રસોડાના મકાનમાં રહેતો સાગર તેની બહેન રીમા અને માતા પિતા સાથે રહેવા લાગ્યો. ત્રણેક વર્ષ પહેલાં વિદેશી નાગરિકોને ઠગાઇ કરવા માટેની એક ફોર્મ્યુલા તેને મળી ગઇ અને તેણે મેજિક બોક્સ ઉપકરણની મદદથી કોલ સેન્ટર શરૂ કર્યું. એક જ મહિનામાં તેને લાખો રૂપિયાની કમાણી થઇ અઢી વર્ષ પહેલાં એક કોલ સેન્ટરથી શરૂ કરનાર સાગર ઠક્કર 25 કરતાં વધુ કોલ સેન્ટરો શરૂ કર્યાં હતાં. મુંબઇમાં તેણે થોડાક મહિના પહેલાં જ કોલ સેન્ટર શરૂ કર્યું હતું.